Diari Oficial de la Generalitat Valenciana


Sumari del DOGV 8743, del 19-02-2020 (2020/677)

Notificació de la sentència dictada en el procediment ordinari número 1300/2018.
--------------------------------------------------------------------------------

### Dades del document

Número de DOGV
:   8743

Data del DOGV
:   19-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/677


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el procediment ordinari número 1300/2018. [2020/677]  
Procediment ordinari LORD] 001300/2018  
Procurador: Antonio Blasco Alabadí.  
Contra: George Eduardo Navarro Poveda.  
En les actuacions de procediment ordinari [ORD] 001300/2018, seguit a instàncies de BANKIA, SA, contra George Eduardo Navarro Poveda, s'ha dictat sentència, que té l'encapçalament i la part dispositiva que, literalment, són com segueix:  
València, 4 de desembre de 2019  
David Gerico Sobrevela, magistrat jutge del Jutjat de Primera Instància número 22 de València i del seu partit judicial, he vist aquestes actuacions de procediment ordinari núm. 001300/2018, seguides a instàncies del procurador dels tribunals el senyor Antonio Blasco Alabadí, en nom i representació de BANKIA, SA, contra George Eduardo Navarro Poveda, les actuacions de les quals tracten les qüestions següents:  
Dispositiva  
Estime la demanda interposada en nom de BANKIA, S.A., contra el senyor George Eduardo Navarro Poveda, declare el venciment anticipat de l'obligació total de pagament del contracte de préstec amb garantia hipotecària de data 18 de febrer de 2004, convingut per les parts mitjançant escriptura autoritzada per la notària la senyora María Paz Zúnica Ramajo, amb número de protocol 374, dividit i modificat per l'escriptura de 3 de desembre de 2004 i autoritzada pel notari el senyor Jorge Cano Rico, amb número de protocol 4.437; condemne el deutor al pagament de la totalitat de les quantitats degudes a l'actor per capital així com per interessos ordinaris i posteriors produïts fins a la data d'interposició de la demanda, que ascendeixen a la quantitat de 65.513,22 euros, així com dels interessos posteriors que es produïsquen des de la interpel·lació judicial, al tipus d'interés remuneratori i fins al pagament complet de les quantitats degudes a l'actora; i declare que Bankia té dret al fet que l'execució de la sentència que es dicte en el seu moment puga realitzar-se amb càrrec, entre altres béns o drets, al dret real d'hipoteca que garanteix el compliment de les obligacions pecuniàries del contracte impagat, i que aquesta hipoteca conserva la preferència i el rang tal com va pactar-se en l'escriptura a què s'ha fet referència, sense perjudici de poder dirigir-se contra altres béns; i condemne la part demandada al pagament de les costes processals.  
Mode d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha d'interposar per mitjà d'un escrit presentat en aquest jutjat dins del termini de 20 dies hàbils, comptat des de l'endemà de la notificació, i en aquest s'ha de citar la resolució objecte d'apel·lació, els pronunciaments que impugna (art. 457.2 LECn) i les al·legacions en què basa la seua impugnació, juntament amb la consignació del depòsit corresponent.  
Aquesta és la meua sentència, que pronuncie, mane i signe.  
I, atés que es desconeix el parador del demandat, George Eduardo Navarro Poveda, expedisc aquest edicte a fi que li valga de notificació en deguda forma.  
  
València, 13 de desembre de 2019. La Lletrada de l'Administració de justícia: María Dolores Crespins Jiménez.